CELEX: 32010D0194
Language: hu
Date: 2010-03-31 00:00:00
Title: 2010/194/: A Bizottság határozata ( 2010. március 31. ) a 2500 – 2690  MHz-es frekvenciasávnak a Közösségen belül elektronikus hírközlési szolgáltatások nyújtására alkalmas földfelszíni rendszerek érdekében történő harmonizálásáról szóló 2008/477/EK határozattal kapcsolatban a Bolgár Köztársaság által kérelmezett eltérés engedélyezéséről szóló 2009/1/EK határozat módosításáról (az értesítés a C(2010) 1987. számú dokumentummal történt)

1.4.2010   
            
            
               HU
            
            
               Az Európai Unió Hivatalos Lapja
            
            
               L 86/48
            
         A BIZOTTSÁG HATÁROZATA
   (2010. március 31.)
   a 2 500–2 690 MHz-es frekvenciasávnak a Közösségen belül elektronikus hírközlési szolgáltatások nyújtására alkalmas földfelszíni rendszerek érdekében történő harmonizálásáról szóló 2008/477/EK határozattal kapcsolatban a Bolgár Köztársaság által kérelmezett eltérés engedélyezéséről szóló 2009/1/EK határozat módosításáról
   (az értesítés a C(2010) 1987. számú dokumentummal történt)
   (Csak a bolgár nyelvű szöveg hiteles)
   (2010/194/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Közösség rádióspektrum-politikájának keretszabályozásáról szóló, 2002. március 7-i 676/2002/EK európai parlamenti és tanácsi határozatra („rádióspektrum-határozat”) (1) és különösen annak 4. cikke (5) bekezdésére,
   tekintettel a 2 500–2 690 MHz-es frekvenciasávnak a Közösségen belül elektronikus hírközlési szolgáltatások nyújtására alkalmas földfelszíni rendszerek érdekében történő harmonizálásáról szóló, 2008. június 13-i 2008/477/EK bizottsági határozatra (2) és különösen annak 2. cikke (2) bekezdésére,
   mivel:
   
               (1)
            
            
               A 2009/1/EK bizottsági határozat (3) értelmében a Bolgár Köztársaság engedélyt kapott arra, hogy a 2008/477/EK bizottsági határozat végrehajtását Észak-Bulgáriában 2009. december 31-ig, Dél-Bulgáriában pedig 2010. december 31-ig elhalassza.
            
         
               (2)
            
            
               A Bolgár Köztársaság arról tájékoztatta a Bizottságot, hogy a gazdasági válság következtében a 2009. évben a költségvetési bevételek elmaradtak a tervezettől, s így nem álltak rendelkezésre a szükséges pénzügyi források ahhoz, hogy a 2009/1/EK határozatban foglalt határidőre kijelölhessék és az elektronikus hírközlési szolgáltatások nyújtására alkalmas földfelszíni rendszerek számára – nem kizárólagos jelleggel – rendelkezésre bocsáthassák a 2 500–2 690 MHz-es frekvenciasávot. Ebből következően a szóban forgó frekvenciasávot Bulgáriában továbbra is nemzetbiztonsági rendeltetésű mobil elektronikus hírközlő berendezések veszik igénybe, kizárólagos alapon.
            
         
               (3)
            
            
               2009. november 25-én kelt levelében a Bolgár Köztársaság ezért a 2009/1/EK határozat értelmében engedélyezett átmeneti eltérés időtartamának egy évvel való meghosszabbítását kérte. Bulgária emellett jelentésben számolt be a 2008/477/EK határozat végrehajtása terén eddig elért eredményekről.
            
         
               (4)
            
            
               Bulgária az átmeneti eltérés időtartamának meghosszabbítása iránti kérelmét megfelelő indokolással alátámasztotta. Bulgária arról tájékoztatta a Bizottságot, hogy 2009 folyamán megtett minden szükséges, anyagi vonzattal nem járó előkészítő intézkedést annak érdekében, hogy a 2 500-2 690 MHz-es frekvenciasávot jelenleg használó nemzetbiztonsági szolgálat számára új frekvenciatartományt jelöljön ki, és hogy elkülönítse azokat a pénzügyi forrásokat, amelyeket 2010-ben az új nemzetbiztonsági mobil rádiókommunikációs rendszer kiépítéséhez rendelkezésre fog bocsátani.
            
         
               (5)
            
            
               A rádióspektrum-bizottság tagjai a testület 2009. december 10–11-i ülésén jelezték, hogy az átmeneti eltérés időtartamának ilyen mértékű meghosszabbítása ellen nem emelnek kifogást.
            
         
               (6)
            
            
               A kérelmezett hosszabbítás nem késleltetné indokolatlan mértékben a 2008/477/EK bizottsági határozat végrehajtását, és nem teremtene indokolatlan különbségeket a tagállamok között a piaci verseny vagy a szabályozás tekintetében. A kérelem megalapozott, és a 2008/477/EK bizottsági határozat teljes végrehajtásának megkönnyítése érdekében az átmeneti eltérés időtartamának egy évvel való meghosszabbítása indokolt,
            
         ELFOGADTA EZT A HATÁROZATOT:
   1. cikk
   A 2009/1/EK rendelet a következőképpen módosul:
   
               1.
            
            
               Az 1. cikkben a „2009. december 31.” helyébe a „2010. december 31.” lép, az eredetileg „2010. december 31.” dátumot pedig a „2011. december 31.” dátum váltja fel.
            
         
               2.
            
            
               A 3. cikkben a „2010. január 16.” helyébe a „2011. január 16.” lép, az eredetileg „2011. január 16.” dátumot pedig a „2012. január 16.” dátum váltja fel.
            
         2. cikk
   Ennek a határozatnak a Bolgár Köztársaság a címzettje.
   
      Kelt Brüsszelben, 2010. március 31-én.
      
         
            a Bizottság részéről
         
         Neelie KROES
         
            alelnök
         
      
   
   
      (1)  HL L 108., 2002.4.24., 1. o.
   
      (2)  HL L 163., 2008.6.24., 37. o.
   
      (3)  HL L 2., 2009.1.6., 6. o.